section_heading: Životopis
paragraph_text: Cilla Black pripadala je generaciji britanskih pjevačica; Dusty Springfield, Petula Clark, Sandie Shaw i Lulu. Sve one nisu bile skladateljice već isključivo samo interpreti tadašnjih autora. Tako je i Cilla otpjevala veliki repertoar pjesama napisanih od autora poput; Phil Spectora, Randy Newmana, Tim Hardina i Burt Bacharacha. Sve te pjesme producirao je George Martin u Studiju Abbey Road u Londonu. Kako je bila bliska s Beatlesima, otpjevala je i brojne njihove pjesme u svojoj obradi poput Yesterday, For No One, Across The Universe i The Long And Winding Road.